Trěbne wudawki za saněrowanje chcedźa njewotwisnje zwěsćić dać
Łaz (AK/SN). Gmejna Łaz da koncept wo inwesticijach w swojich pěstowarnjach zdźěłać. To je wjetšina tamnišeje gmejnskeje rady předwčerawšim na swojim posedźenju wobzamknyła. „Zaměr ma dale być, zo ludźom bliske hladanje dźěći w cyłej gmejnje zaručimy“, podšmórny wjesnjanosta Thomas Leberecht (CDU). „Trjebamy derje wuhotowane a saněrowane žłobiki a pěstowarnje, kwalitatiwnje dobry hortowy poskitk, zwonkašulske hladanje a najlěpše wuknjenske móžnosće we Wulkoždźarowskej zakładnej šuli.“
szl_Latn szl_Latn